กทค.เผยประชุมวันนี้ไม่มีการพิจารณาวาระคำขอขยายเวลา ADVANC ซิมดับ
กทค.เผยประชุมวันนี้ไม่มีการพิจารณาวาระคำขอขยายเวลา ADVANC ซิมดับ
12 ม.ค. 2559

นพ.ประวิทย์ ลี่สถาพรวงศา กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ที่ประชุมคณะกรรมการกิจการโทรคมนาคม(กทค.)วันนี้ ไม่มีการเสนอวาระการขยายเวลาเยียวยาลูกค้า 2G คลื่น 900 MHz ของบมจ.แอดวานซ์ อินโฟร์ เซอร์วิส(ADVANC) ซึ่งทางสำนักงาน กสทช.อยู่ระหว่างเตรียมวาระ และเชื่อว่าทางสำนักงาน กสทช.จะเร่งรัดในการเสนอต่อบอร์ด กทค.
ทั้งนี้ การดูแลลูกค้า 900 MHz ถือว่าเป็นวาระที่ต้องเร่งพิจารณา เพราะหากผู้ชนะประมูลคลื่น 900 MHz มาชำระเงินงวดแรกและวางแบงค์การันตี ก็จะส่งผลให้ลูกค้าที่อยู่ในระบบ 2G ของ ADVANC ที่มีราว 10 ล้านเลขหมายได้รับผลกระทบจากซิมดับได้ แต่อย่างไรก็ตาม ขณะนี้ยังไม่ได้รับแจ้งจากผู้ชนะประมูล คือ บริษัท แจส โมบาย บรอดแบนด์ จำกัด และบริษัท ทรูมูฟ เอช ยูนิเวอร์แซล คอมมิวนิเคชั่น จำกัด ว่าจะนำเงินมาชำระเมื่อใด